馮盈盈唱歌片反應兩極 考慮參加《中年好聲音》
2024年04月06日 11:32
東網電視
更多新聞短片
藝人馮盈盈日前在社交平台分享了一條唱歌影片,高唱一曲《對你太在乎》,但網民反應兩極,有人讚她唱功有進步,但亦有人彈她造作及咬字不清,一向有「魔音」之稱的盈盈表示:「冇諗過網民有咁多反應,咁多意見回饋,個個都鼓勵我繼續專心做主持,但我覺得要克服呢個恐懼,會繼續搵謝東閔音樂學校再學唱歌,不如大家提議吓我下次唱咩歌。」
對於被批評演唱時太造作,盈盈聲稱自己歌唱技巧未夠熟練,只專注音準和發音,以至唱歌沒有感情,她表示:「多謝網民指出先知講嘢同唱歌發音係有分別,平時講嘢發音都有人話我有改善,一去到唱歌真係搞唔掂,又要顧拍子,又要顧唔走音,仲要顧埋感情,所以專業歌手真係好叻,我請大家高抬貴手,畀啲鼓勵我慢慢進步。」
問盈盈是否要打破「魔音」稱號?她笑言:「係呀,我以為打破咗添!我係唔會屈服㗎,會堅持喺唱歌界再下苦功,希望可以有人請我登台唱歌,或者參加《中年好聲音》,因為我距離參賽年齡35歲仲有幾年時間,我決定用呢幾年時間去苦練,幾年後可能得啩!」